**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės tarybos 2011 m. gruodžio 22 d. sprendimo nr. b1-268 „dėl atlyginimo dydžio už teikiamą neformalųjį švietimą nustatymo“ pakeitimo**

2020 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, atsižvelgdama į Molėtų r. kūno kultūros ir sporto centro 2020-02-11 raštą Nr. S-31 „Dėl atlyginimo dydžio už teikiamą neformalųjį švietimą“, 2020-02-17 raštą Nr. S-39 „Dėl atlyginimo dydžio už teikiamą neformalųjį švietimą ir teikiamų atlygintinų paslaugų kainoraščio pagrįstumo“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2011 m. gruodžio 22 d. sprendimą Nr. B1-268 „Dėl atlyginimo dydžio už teikiamą neformalųjį švietimą nustatymo“:

1. Pakeisti 4 punktą ir jį išdėstyti taip:

„4. Nustatyti nuo 2020 m. kovo 1 d. už teikiamą neformalųjį vaikų švietimą Molėtų r. kūno kultūros ir sporto centre mėnesinį atlyginimo dydį – 4,0 eurai.“

1. Pakeisti 5 punktą ir jį išdėstyti taip:

„5. Mokesčio dydis mažinimas 100 procentų:

5.1. kai mokinio tėvai (globėjai, rūpintojai) gauna piniginę socialinę paramą pagal Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą (nuo pašalpos skyrimo mėnesio);

5.2. kai mokinys yra iš šeimos kuri patiria sunkumus ir gauna socialinę paramą;

5.3. kai mokinys yra našlaitis;

5.4. kai mokinys yra Molėtų vaikų savarankiško gyvenimo namų auklėtinis.“

3. Pakeisti 6 punktą ir jį išdėstyti taip:

„6. Mokesčio dydis mažinimas 50 procentų:

6.1. kai mokykloje mokosi 2 ir daugiau vaikų iš vienos šeimos;

6.2. kai mokinys tampa respublikinių ar tarptautinių čempionatų laimėtoju (1 metus nuo apdovanojimo);

6.3. kai mokinys neturi vieno iš tėvų ir auga nepilnoje šeimoje;

6.4. kai vienam šeimos nariui tenka mažiau nei 1,5 valstybės remiamų pajamų dydžio per mėnesį;

6.5. atsižvelgiant į tėvų (globėjų, rūpintojų) socialinę padėtį kai mokinys atvyksta į mokyklą iš kaimo vietovės, esančios toliau negu 10 km nuo Molėtų miesto.“

4. Pakeisti 7 punktą ir jį išdėstyti taip:

„7. Nustatyti nuo 2020 m. kovo 1 d. už teikiamą neformalųjį suaugusių švietimą Molėtų r. kūno kultūros ir sporto centre mėnesinį atlyginimo dydį – 15 eurų.“.

Savivaldybės meras